เป็นประจำเดือนมากระปิดกระปรอย หลายวัน และก็มาจิงๆ 3วัน เกิดจากอะไร เปนไทรอยด์ต่ำด้วย
สวัสดีค่ะ ในกรณีนี้ น่าจะเป็นการมีเลือดออกผิดปกติทางช่องคลอดที่ไม่ใช่ประจำเดือนซึ่งมีสาเหตุได้จาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-โรคประจำตัวเช่นโรคไทรอยด์สูงหรือต่ำผิดปกติ สามารถทำให้มีเลือดออกผิดปกติจากช่องคลอดได้แนะนำไปพบแพทย์เรื่องไทรอยด์ เพื่อตรวจวัดระดับฮอร์โมนไทรอยด์ค่ะว่าอยู่ในเกณฑ์ปกติหรือไม่ ในระหว่างนี้ควรรับประทานยาไทรอยด์สม่ำเสมอ หากแพทย์ตรวจว่าฮอร์โมนไทรอยด์อยู่ในระดับปกติดี ควรไปพบสูตินรีแพทย์เพื่อหาสาเหตุทางนรีเวชค่ะ โดยแพทย์อาจซักประวัติเพิ่มเติม ตรวจภายในและอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ค่ะ